-*NACRT PRIJEDLOGA ODLUKE-*

 

REPUBLIKA HRVATSKA

 ZADARSKA ŽUPANIJA

OPĆINA STARIGRAD

 **Općinsko vijeće**

KLASA:

URBROJ:

Starigrad Paklenica, \_\_. \_\_\_\_\_\_\_\_\_\_\_ 2019. godine

Na temelju članka 33. stavka 1., članka 44. stavka 2. i članka 48. stavka 2. Zakona o komunalnom gospodarstvu („Narodne novine“ broj 68/18 i 110/18) i članka 30. Statuta Općine Starigrad („Službeni glasnik Zadarske županije br. 3/18 i 8/18), Općinsko vijeće Općine Starigrad, na \_. sjednici održanoj \_.\_\_\_\_\_\_\_\_\_\_\_ 2019. godine donosi

O D L U K U

o komunalnim djelatnostima na području Općine Starigrad

1. OPĆE ODREDBE

Članak 1.

Odlukom o komunalnim djelatnostima na području Općine Starigrad (u daljnjem tekstu: Odluka) utvrđuju se komunalne djelatnosti kojima se osigurava održavanje komunalne infrastrukture i komunalne djelatnosti kojima se pojedinačnim korisnicima pružaju usluge nužne za svakodnevni život i rad na području Općine Starigrad, utvrđuju se komunalne djelatnost od lokalnog značenja, način povjeravanja i uvjeti obavljanja komunalnih djelatnosti te druga pitanja od značaja za obavljanje komunalnih djelatnosti na području Općine Starigrad.

Članak 2.

Na području Općine Starigrad obavljaju se slijedeće komunalne djelatnosti kojima se osigurava održavanje i/ili građenje komunalne infrastrukture:

 1. održavanje nerazvrstanih cesta

 2. održavanje javnih površina na kojima nije dopušten promet motornim vozilima

 3. održavanje građevina javne odvodnje oborinskih voda

 4. održavanje javnih zelenih površina

 5. održavanje građevina, uređaja i predmeta javne namjene

 6. održavanje groblja

 7. održavanje čistoće javnih površina

 8. održavanje javne rasvjete.

Člankom 23. Zakona o komunalnom gospodarstvu propisano je što se podrazumijeva pod pojmom svake od navedenih komunalnih djelatnosti iz prethodnog stavka.

Članak 3.

Na području Općine Starigrad obavljaju se slijedeće uslužne komunalne djelatnosti:

1. usluge parkiranja na uređenim javnim površinama
2. usluge javnih tržnica na malo
3. usluge ukopa pokojnika
4. komunalni linijski prijevoz putnika
5. obavljanje dimnjačarskih poslova.

Člankom 24. Zakona komunalnom gospodarstvu propisano je što se podrazumijeva pod kojom svake od navedenih komunalnih djelatnosti iz prethodnog stavka.

U sklopu obavljanja djelatnosti iz stavka 1. ovog članka može se osigurati i građenje i/ili održavanje komunalne infrastrukture potrebne za obavljanje tih djelatnosti.

Članak 4.

Osim komunalnih djelatnosti iz članaka 2. i 3. ove Odluke, od lokalnog je značenja za Općinu Starigrad i obavljanje slijedećih komunalnih djelatnosti:

1. dezinfekcija, dezinsekcija, deratizacija;

Pod dezinfekcijom, dezinsekcijom i deratizacijom razumijeva se provođenje obvezne preventivne dezinfekcije, dezinsekcije i deratizacije radi sustavnog suzbijanja insekata i glodavaca.

2. veterinarsko-higijeničarski poslovi;

Pod veterinarsko higijeničarskim poslovima razumijeva se hvatanje i zbrinjavanje pasa i mačaka bez nadzora te uklanjanje uginulih pasa i mačaka i drugih životinja s javnih površina.

3. prigodno ukrašavanje naselja;

Pod prigodnim ukrašavanjem naselja razumijeva se prigodno ukrašavanje i osvjetljavanje naselja za državne, božićno-novogodišnje praznike i druge manifestacije.

4. održavanje plaža i obalnog pojasa:

Pod održavanjem plaža i obalnog pojasa podrazumijeva se održavanje plažnih površina i obalnog pojasa, nadohrana šljunka i pijeska, održavanje hortikulturnih površina te prilaznih pješačkih staza, održavanje pipa i tuševa, te održavanje javnih WC-a.

5. sanacija divljih odlagališta;

Pod sanacijom divljih odlagališta razumijeva se prikupljanje komunalnog otpada sa divljih odlagališta te njegov odvoz i odlaganje na odlagališta komunalnog otpada.

6. održavanje odlagališta građevinskog otpada;

Pod održavanjem odlagališta građevinskog otpada razumijeva se upravljanje odlagalištem građevinskog otpada.

7. održavanje poljskih puteva

Pod održavanjem poljskih puteva podrazumijeva se čišćenje i održavanje poljskih puteva na području Općine Starigrad.

8. Crpljenje, odvoz i zbrinjavanje fekalija iz septičkih, sabirnih i crnih jama

Članak 5.

Komunalne djelatnosti na području Općine Starigrad mogu obavljati:

1. trgovačko društvo u su/vlasništvu Općine Starigrad

2. pravne ili fizičke osobe na temelju ugovora o koncesiji

3. pravne ili fizičke osobe na temelju pisanog ugovora o povjeravanju obavljanja komunalnih

 djelatnosti.

II. NAČIN I UVJETI POVJERAVANJA KOMUNALNIH DJELATNOSTI TRGOVAČKOM DRUŠTVU U SU/VLASNIŠTVU

Članak 6.

Trgovačkom društvu Argyruntum d.o.o. povjerava se obavljanje sljedećih komunalnih djelatnosti iz članka 2.,3. i 4. ove Odluke:

 1. održavanje nerazvrstanih cesta (održavanje u smislu Zakona o komunalnom gospodarstvu i Odluke o nerazvrstanim cestama ne uključujući održavanje iz članka 9. točke 1.)

 2. održavanje javnih površina na kojima nije dopušten promet motornim vozilima

 3. održavanje građevina javne odvodnje oborinskih voda

 4. održavanje javnih zelenih površina

 5. održavanje građevina, uređaja i predmeta javne namjene

 6. održavanje groblja

 7. održavanje čistoće javnih površina

 8. održavanje javne rasvjete (ne uključujući troškove podmirivanja troškova električne energije)

 9. usluge parkiranja na uređenim javnim površinama

10. usluge javnih tržnica na malo

11. usluge ukopa pokojnika

12. prigodno ukrašavanje naselja

13. održavanje plaža i obalnog pojasa

14. sanacija divljih odlagališta

15. održavanje odlagališta građevinskog otpada

16. održavanje poljskih puteva

Argyruntum d.o.o. će obavljati komunalne djelatnosti iz prethodnog stavka, sukladno ovoj Odluci, posebnim propisima kojima se regulira obavljanje pojedine komunalne djelatnosti i odlukama Općinskog vijeća donesenih sukladno tim propisima, a na temelju ugovora koji zaključuje Općinski načelnik na osnovi godišnjeg Programa održavanja komunalne infrastrukture Općine Starigrad kojim se utvrđuje opseg obavljanja komunalnih poslova.

Obavljanje komunalnih djelatnosti iz stavka 1. ovog članka povjerava se trgovačkom društvu Argyruntum d.o.o. na neodređeno vrijeme.

Argyruntum d.o.o. dužno je obavljati povjerene komunalne djelatnosti kao javnu službu i postupati u skladu s načelima na kojima se temelji komunalno gospodarstvo sukladno zakonu koji uređuje komunalno gospodarstvo, a jednom godišnje društvo podnosi osnivaču izvješće o poslovanju.

Članak 7.

Komunalna djelatnost komunalnog linijskog prijevoza putnika u javnom prometu povjerava se trgovačkom društvu „Liburnija“ d.o.o. Zadar.

III. NAČIN I UVJETI ZA OBAVLJANJE KOMUNALNIH DJELATNOSTI NA TEMELJU UGOVORA O KONCESIJI

Članak 8.

Komunalne djelatnosti koje se obavljaju na temelju koncesije:

1. obavljanje dimnjačarskih poslova
2. crpljenje, odvoz i zbrinjavanje fekalija iz septičkih, sabirnih i crnih jama

Postupak davanja koncesije provodi se u skladu sa Zakonom o koncesijama, Zakonom o komunalnom gospodarstvu i ovom Odlukom.

IV. NAČIN I UVJETI ZA OBAVLJANJE KOMUNALNIH DJELATNOSTI NA TEMELJU PISANOG UGOVORA O OBAVLJANJU KOMUNALNIH DJELATNOSTI

Članak 9.

Pravne ili fizičke osobe, na temelju pisanog ugovora o povjeravanju obavljanja komunalnih djelatnosti, mogu obavljati na području Općine Starigrada slijedeće komunalne djelatnosti:

1. održavanje nerazvrstanih cesta (asfaltiranje i modernizacija nerazvrstanih cesta te ostalo značajnije investicijsko održavanje).
2. održavanje javne rasvjete (u dijelu podmirivanja troškova električne energije)
3. dezinfekcija, dezinsekcija, deratizacija
4. veterinarsko-higijeničarski poslovi

Ugovor o povjeravanju obavljanja komunalnih djelatnosti iz stavka 1. može se zaključiti najduže na vrijeme od 4 (četiri) godine.

Opseg obavljanja poslova određene komunalne djelatnosti određuje se na temelju Programa održavanja komunalne infrastrukture Općine Starigrad.

Članak 10.

Postupak odabira osobe s kojom se sklapa ugovor o povjeravanju obavljanja komunalnih djelatnosti iz članka 9. ove Odluke, te sklapanje, provedba i izmjene tog ugovora provode se prema propisima o javnoj nabavi.

Članak 11.

Ugovor o povjeravanju obavljanja komunalne djelatnosti u ime Općine Starigrad sklapa Općinski načelnik.

Ugovor iz stavka 1. ovoga članka sadrži:

1. komunalne djelatnosti za koje se sklapa ugovor

2. vrijeme na koje se sklapa ugovor

3. vrstu i opseg komunalnih usluga

4. način određivanja cijene komunalnih usluga te način i rok plaćanja izvršenih usluga

5. jamstvo izvršitelja o ispunjenju ugovora.

V. PRIJELAZNE I ZAVRŠNE ODREDBE

Članak 21.

Ugovori o obavljanju komunalnih djelatnosti ili pojedinih komunalnih poslova ostaju na snazi do isteka roka na koji su zaključeni.

Članak 22.

Obavljanje pojedinih komunalnih djelatnosti koje su povjerene trgovačkom društvu iz članka 6. stavka 1. ove Odluke a koje se financiraju isključivo iz Proračuna, mogu se povjeriti drugim fizičkim ili pravnim osobama na temelju članka 17. ove Odluke, u slučaju da ih trgovačko društvo nije u mogućnosti obaviti.

Članak 23.

Danom stupanja na snagu ove Odluke prestaje važiti Odluka o komunalnim djelatnostima na području Općine Starigrad („Službeni glasnik Zadarske županije“ br. 7/12 i 14/17).

Članak 24.

Ova Odluka stupa na snagu osmog dana od dana objave u ''Službenom glasniku Zadarske županije“.

Predsjednik

Marko Marasović, dipl. ing. građ.